

**Együttműködési megállapodás**

Mely létrejött Kiskőrös Város Német Nemzetiségi Önkormányzata 6200 Kiskőrös, Petőfi tér 1. sz.., képviseli Kincses Mihályné elnök, másrészről a

Római Katolikus Plébánia 6200 Kiskőrös Tomori P. u. 2. sz., képviseli Seffer Attila esperes

(a továbbiakban együtt: szerződő felek) között az alulírott napon és helyen az alábbi feltételek mellett:

1.) A szerződő felek megállapítják, hogy a vallási és nemzetiségi események, vallási és nemzetiségi évfordulók az együttműködésben részt vevő felek közös társadalmi küldetését és feladatvállalását egyaránt szolgálják, a magyarországi, de különösen a kiskőrösi német nemzetiség identitását erősítik:

2.) A szerződő felek megállapodnak, hogy a közös programok megszervezése és megvalósítása közös feladatvállalás mellett történik az anyagi lehetőségek figyelembe vételével.

3.) A Római Katolikus Plébánia vállalja, hogy szükség szerint a templomában helyet biztosít programoknak, vallási eseményeknek, celebrálja az egyházi szertartást, közreműködik az események népszerűsítésében és megszervezésében.

4.) Kiskőrös Város Német Nemzetiségi Önkormányzata vállalja, hogy az általa megszervezett programok megvalósításakor elkészíti az események meghívóit és egyéb híranyagait, megszervezi az eseményeket és programokat és vállalja az ezekkel járó anyagiak viselését.

5.1) A szerződő felek vállalják, hogy a Nemzetiségi Önkormányzatok, valamint Egyházak számára kiírt pályázatok esetében támogatják egymás pályázatait.

5.2) A szerződő felek megállapodnak, hogy jelen megállapodást határozatlan időre kötik.

6.) Szerződő felek jelen együttműködési megállapodást elolvasás és közös értelmezés után, mint akaratukkal mindenben megegyezőt aláírták.

Kiskőrös, 2021. február 15.

------------------------------------------------------------------

Kiskőrös Város Német Nemzetiségi Önkormányzata

Kincses Mihályné elnök

------------------------------------------------------------------

Római Katolikus Plébánia

Seffer Attila esperes